text: Els Mossos desmantellen una plantació de marihuana a l'Albagés - Teleponent
  Inici Comarques Garrigues Els Mossos desmantellen una plantació de marihuana a l'Albagés
  La policia localitza unes 3.500 plantes enmig d'uns camps de la localitat
  Els Mossos d'Esquadra han desmantellat aquest dimecres al matí una plantació de marihuana al municipi de l'Albagés (Garrigues).
  La policia catalana ha localitzat unes 3.500 plantes de mida entre mitjana i gran enmig d'uns camps d'aquesta localitat. També ha trobat a la vora una tenda de campanya i un petit cobert rudimentari fet amb totxanes que, suposadament, eren utilitzats per cultivar i vigilar les plantes. Els Mossos no han detingut cap persona ja que quan han arribat no han trobat ningú tot i que han recollit indicis a la zona per tal d'identificar els presumptes responsables d'aquesta plantació de marihuana.